Nispera li kif jitla' l-Gvern Laburista jwaqqa' l-każ li għamel il-gvern kontra Joanne Cassar forsi tibda' tgħix ftit bi kwietha. Minflok, jopponu d-dħul tad-divorzju minkejja li jafu kemm hawn nies u tfal qed ibatu minħabba t-tkissir bejn il-familji, u dan l-aħħar ħlief ħdura personali kontra esponenti Laburisti ma rajniex f'din il-kampanja. Minbarra hekk, rajna lil Gonzi jiffoka fuq it-tiben f'għajn ħaddieħor mingħajr ma jinduna bit-travu f'għajnu u bil-protezzjoni li dejjem offra lill-ministri bħal Austin Gatt u Tonio Fenech li ġew implikati f'diversi episodji ta' korruzzjoni. Mingħajr dubju, l-akbar att ta' ħdura Nazzjonalista kien l-appell ripetut li għamel il-Gvern Nazzjonalista' kontra li tiżżewweġ Joanne Cassar, persuna transgender li rat martirju sħiħ għaliex minkejja li rebħet id-dritt legali li tiżżewweġ, il-Gvern Nazzjonalista baqa' jappella b'riżultat li nefqet eluf kbar t'ewros u telaqha l-għarus. Imbagħad, bil-wiċċ tost kollu, f'Għargħur Gonzi jiġi jgħid li jrid jirranġa kollox għal min hu transgender u minkejja t-talbiet ta' diversi għaqdiet u l-Alternattiva Demokrattika, ma rtirax l-appell tal-Gvern tiegħu kontra Joanne Cassar. U biex tgħaxxaqha, Joanne qalet li dejjem kienet Nazzjonalista, imma ovvjament minħabba n-natura tagħha, il-PN kasbruha, ma tawx kasha u pprovaw kemm jifilħu jagħmlulha ħajjitha aktar diffiċli milli kienet. Gonzi huwa ipokrita mill-iprem li m'għamel xejn ħlief ħsara lil persuna li biżżejjed rat mid-Dinja minflok ma pprova jgħinha. Imbagħad għandu l-wiċċ li jiftaħar li hu Nisrani!
ĦDURA NAZZJONALISTA